องค์การบริหารส่วนตำบลท่ากระดาน

ท่ากระดาน เป็นองค์การบริหารส่วนตำบลที่ครอบคลุมพื้นที่ทั้งหมดของพื้นที่หมู่ 1–3, 5 และบางส่วนของหมู่ 4 ของตำบลท่ากระดาน (เฉพาะนอกเขตเทศบาลตำบลเอราวัณ) ในอำเภอศรีสวัสดิ์ จังหวัดกาญจนบุรี เดิมได้รับการจัดตั้งเป็นสภาตำบลท่ากระดานใน พ.ศ. 2517 วันที่ 22 พฤษภาคม พ.ศ. 2517 ต่อมาได้รับการจัดตั้งเป็นองค์การบริหารส่วนตำบลท่ากระดานเมื่อปี พ.ศ. 2539 วันที่ 25 ธันวาคม พ.ศ. 2539 ในปี พ.ศ. 2565 เขตองค์การบริหารส่วนตำบลมีประชากรทั้งหมด 5,182 คน

เขตองค์การบริหารส่วนตำบลอยู่ในพื้นที่ของป่าสงวนแห่งชาติของอุทยานแห่งชาติเอราวัณ และอุทยานแห่งชาติเขื่อนศรีนครินทร์ โดยมีสถานที่ท่องเที่ยวสำคัญ คือ น้ำตกเอราวัณ เดิมเรียกว่าน้ำตกสะด่องม่องล่ายเป็นน้ำตกที่สวยงามและมีชื่อเสียงแห่งหนึ่งของจังหวัด มีทั้งหมด 7 ชั้น ความยาวประมาณ 1,500 เมตร แต่ละชั้นมีความสวยงามแตกต่างกันไป บริเวณหน้าผาเหนือน้ำตกชั้นที่ 7 เมื่อมีน้ำตกไหลบ่าจะมีลักษณะคล้ายเศียรช้าง 3 เศียร หรือที่เรียกว่า "ช้างเอราวัณ" และเขื่อนศรีนครินทร์ เป็นเขื่อนอเนกประสงค์ขนาดใหญ่แห่งแรกของโครงการพัฒนาลุ่มน้ำแม่กลอง สร้างขึ้นเพื่ออำนวยประโยชน์ด้านต่างๆ  ส่งเสริมระบบชลประทาน โครงการแม่กลองใหญ่ให้มีประสิทธิภาพยิ่งขึ้น 

องค์การบริหารส่วนตำบลมีพื้นที่รับผิดชอบทั้งหมด 463.55 ตารางกิโลเมตร และเป็นที่ตั้งของสถานที่ราชการสำคัญหลายแห่งของอำเภอศรีสวัสดิ์ คือ โรงพยาบาลท่ากระดาน หมวดทางหลวงศรีสวัสดิ์ โรงเรียนศรีสวัสดิ์พิทยาคม

 อ้างอิง 

 แหล่งข้อมูลอื่น 

 เว็บไซต์องค์การบริหารส่วนตำบลท่ากระดาน

ท่ากระดาน
หมวดหมู่:อำเภอศรีสวัสดิ์